31996R1000
L 134/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1000/96 НА КОМИСИЯТА
от 4 юни 1996 година
за изменение на Регламент (ЕИО) № 1538/91 относно въвеждането на подробни правила за прилагане на Регламент (ЕИО) № 1906/90 на Съвета относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), последно изменен с Регламент (ЕО) № 3204/93 (2), и по-специално член 9 от него,
като има предвид, че Регламент (ЕИО) № 1538/91 на Комисията (3), последно изменен с Регламент (ЕО) № 205/96 (4), въвежда подробни правила за прилагане на стандартите за търговия с птиче месо;
като има предвид, че в светлината на натрупания опит, определението за скопен петел и критериите, отнасящи се към него в приложение IV към Регламент (ЕИО) № 1538/91, следва да бъдат изменени;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1538/91 се изменя, както следва:
1.
В член 1, параграф 1, буква а), трето тире се заменя със следното:
„-
скопен петел: мъжка домашна птица, кастрирана по хирургически път, преди достигане на полова зрялост и заклана на възраст най-малко 140 дни: след кастрацията скопените петли трябва да бъдат угоявани поне 77 дни.“
2.
Приложение IV се изменя, както следва:
-
второ тире от второ тире на буква в) се заменя със следното:
„-
2 м2 на патица или скопен петел“,
-
второ тире в последното тире на буква г) се заменя със следното:
„-
за скопени петли: четири седмици“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юни 1996 година.